Inge Mannsåker

Inge Mannsåker (født 16. mai 1922, død 5. juli 2011) var en norsk prest og forfatter. Forfatterskapet hans omfatter bl. a. arbeid om forholdet mellom troen og fornuften, rusproblematikk, konfliktløsing i små og store forhold, både lokalt i stab og menighet og i internasjonale forhold. 

Mannsåker ble født i Ullensvang, som sønn av folkehøgskolestyrer Jon Mannsåker og bror av Bergfrid Fjose, Dagfinn Mannsåker, Jørund Mannsåker og Vidar Mannsåker. Familien flyttet seinere til Voss og så til Oslo. Mannsåker har vært sogneprest og prost i Rana, kapellan i Ås med Bjørnebekk kursted for alkoholikere, hovedprest ved Ullevål sykehus i Oslo og sogneprest i Frogner. Over en årrekke har han hatt styreverv i Den norske Helsingforskomité for menneskerettigheter, og deltatt i konfliktløsende arbeid i Europa og Amerika. 

I bøkene sine har Mannsåker vært opptatt av å klargjøre mandatet til tanken i letingen etter tro og livsverdier. Han slutter seg til Blaise Pascal sine ord om at «Det er hjertene som oppfatter Gud, og ikke forstanden».

 Utgivelser 
 Gud, hvor er du? (Luther Forlag, 1997) 
 Å vokse til ansvar. Etiske synspunkter på behandling av alkoholisme (Tanum/Norli 1978) 
 Veier til vekst i stab og menighet (Peter Møller Krohn Forlag 1993) 
 Oppbrudd og hjemkomst. Hva livet lærte meg. (Lunde Forlag 2003) 
 Hverdag og evighet. En kjærlighetssaga, (sammen med journalisten Anne Marie Mannåker 2005) 
 Åpent mysterium (Kolofon Forlag 2006)
 På nådens benk (Kolofon Forlag 2006)
 Opna hjartans dør (Kolofon Forlag 2008)
 Tider skal koma (Kolofon Forlag 2009.

 Kilder 
 Skannede kyrkjebøker for Ullensvang i 1922
 Kolofon Forlag omtale av Inge Mannsåker
 Mo Menighhetsblad oktober 2008, med dikt av Mannsåker.

Kategori:Personer fra Ullensvang kommune
Kategori:Personer fra Voss kommune
Kategori:Norske forfattere
Kategori:Norske lutherske prester
Kategori:Fødsler i 1922
Kategori:Dødsfall i 2011